пътниците:
 –подпомагане на пътници с намалена подвижност;
 –разпознаване на опасностите;
 –процедури, които се прилагат при произшествия, засягащи хора;
 –действия при пожар и/или отделяне на пушек;
 –евакуиране на пътниците.
 б)Принципи на комуникация:
 –установяване на лицето, с което трябва да се осъществи контакт, и познаване на методите за комуникация, особено с ръководителя на движението при инцидент, съпроводен с евакуация;
 –определяне на причините/ситуациите и искания за осъществяване на връзка;
 –комуникационни методи за информиране на пътниците;
 –комуникационни методи, използвани при работа при влошени условия/аварийни ситуации.
 в)Поведенчески умения:
 –разбиране на ситуацията;
 –съзнателност;
 –комуникативност;
 –вземане на решение и действие.
 3.Способност за практическо прилагане на знанията
 Прилагането на тези знания в нормални, влошени и аварийни условия предполага персоналът да бъде напълно запознат с:
 –методите и принципите за прилагане на правилата и процедурите;
 –процедурата за използване на разположеното по протежение на железопътната линия оборудване и на подвижния състав, както и на специалното оборудване, свързано с безопасността.
 По-специално чрез:
 а)Проверки преди отпътуване, включително изпитване на спирачките, ако е необходимо, и на правилното затваряне на вратите.
 б)Процедура на отпътуване.
 в)Работа при влошени условия.
 г)Оценка на значението на даден дефект в зоните, предназначени за пътници, и реагиране съгласно правилата и процедурите.
 д)Защитни и предупредителни мерки според изискванията на правилата и наредбите, или в помощ на машиниста.
 е)Комуникиране с персонала на управителя на инфраструктура при подпомагане на машиниста.
 ж)Докладване за всички необичайни обстоятелства във връзка с експлоатацията на влака, състоянието на подвижния състав и безопасността на пътниците. Ако се изисква, тези доклади се изготвят писмено на избрания от железопътното предприятие език.
 Допълнение Ж
 Минимални изисквания във връзка с професионалната квалификация, необходима за изпълнение на задачата по подготовка на влаковете
 1.Общи изисквания
 а)В настоящото допълнение, което трябва да бъде четено във връзка с точка 4.6, е даден списък на елементите, за които се смята, че имат отношение към задачата, свързана с подготовка на влак в железопътната мрежа.
 б)Изразът „професионална квалификация“ в контекста на настоящия регламент се отнася за елементите, които са важни, за да се гарантира, че оперативният персонал е обучен и способен да разбира и изпълнява елементите на задачата.
 в)Правилата и процедурите се отнасят за изпълняваната задача и за лицето, изпълняващо задачата. Тези задачи могат да се изпълняват от всяко оправомощено квалифицирано лице, без оглед на наименованието, длъжността или степента, използвани в правилата и процедурите, или от отделно дружество.
 2.Професионални знания
 Всяко оправомощаване изисква успешно полагане на първоначален изпит и текуща оценка и обучение, както е описано в точка 4.6.
 2.1.Общи професионални знания
 а)Принципи на системата на съответната организация за управление на безопасността, имащи отношение към задачите.
 б)Роли и отговорности на ключовите участници в операциите.
 в)Общи условия, свързани с безопасността на пътниците и/или товара, включително с превоза на опасни товари и извънредни товари.
 г)Оценка на опасностите, особено във връзка с рисковете, свързани с експлоатацията на железопътната система и осигуряването на електрическа тяга.
 д)Здравословни и безопасни условия на труд.
 е)Общи принципи за сигурност на железопътната система.
 ж)Лична безопасност на хора, намиращи се на линията или в близост до нея.
 з)Комуникационни принципи и установена процедура за изпращане на съобщения, включително използване на комуникационното оборудване.
